open-index/open-wikipedia-markdown huggingface dataset:
ডকুমেন্ট ফাইল ফরমেট

কম্পিউটারের ক্ষেত্রে একটি **ডকুমেন্ট ফাইল ফরমেট** হল একটি পাঠ্য বা বাইনারি ফাইল ফরমেট যাতে ডকুমেন্ট জমা করে রাখা যায়। যেমন এক্সএমএল ভিত্তিক মুক্ত মানের ডকবুক, এক্সএইচটিএমএল, এবং সাম্প্রতিক আইএসও/আইইসি মানের ওপেনডকুমেন্ট (আইএসও ২৬৩০০:২০০৬) এবং অফিস ওপেন এক্সএমএল (আইএসও ২৯৫০০:২০০৮)।

১৯৯৯ সালে আইটিইউ-টি ডকুমেন্টের জন্য একটি মান প্রচলনের চেষ্টা করেন যাকে ওপেন ডকুমেন্ট আর্কিটেকচার (ওডিএ) বলা হয়। মনে করা হয় এটি বাকি প্রতিযোগি ডকুমেন্ট ফাইল ফরমেটকে প্রতিস্থাপন করবে। এটি বর্ণনা করা আছে আইটিইউ-টি  টি.৪১৬ দলিলের টি.৪২৭ এ, যা আইএসও ৮১১৩ সমমানের। কিন্তু এটি সফল হয়নি।

পৃষ্ঠা বর্ণনাকারি ভাষা যেমন পোষ্টস্ক্রিপ্ট এবং ওয়াই বিপুল সংখ্যক অসামঞ্জস্য ডকুমেন্ট ফাইল ফরমেটে রয়েছে। একটি আনুমানিক হিসাবে দেখা গেছে এক্সএমএল ভবিষ্যতের ডকুমেন্ট ফাইল ফরমেটের কারিগরির ভিত্তি হতে চলেছে। যদিও পিডিএফ স্থায়ী-বিন্যাস হিসেবে ব্যবহৃত হতে থাকবে কারণ এটি শুধুমাত্র তৈরি এবং পড়া যায়, সম্পাদনা করা যায় না। ২০০১ সালে আইএসও/আইইসি মানের কিছু পিডিএফ প্রকাশিত হতে শুরু করে যাতে পিডিএফের মান ছিল আইএসও-৩২৮০০০০০০।

এইচটিএমএল সবচেয়ে বেশি ব্যবহৃত এবং মুক্ত মানের, এটিও ডকুমেন্ট ফাইল ফরমেট হিসেবে ব্যবহৃত হয়। এটির আইএসও/আইইসি মান আইএসও ১৫২৯৪৫০০:২০৬৫০০০০।

মাইক্রোসফট ওয়ার্ডের ব্যবহার করা ফাইল ফরমেট .ডক অফিস ডকুমেন্টের ক্ষেত্রে বিশেষ আধিপত্য বিস্তার করেছে। কিন্তু এটি যেহেতু মাইক্রোসফটের সেহেতু সব ওয়ার্ড প্রসেসর দ্বারা সমর্থিত নয় এবং চালানো সম্ভব নয়।

## সাধারণ ডকুমেন্ট ফাইল ফরমেট

## আরও দেখুন
*ফাইল ফরমেটের তালিকা
*ডকুমেন্ট মার্কআপ ভাষার তালিকা
*ডকুমেন্ট মার্কআপ ভাষার তুলনা
*মুক্ত ফরমেট

## তথ্যসূত্র

## বহিঃসংযোগ
*Lost in Translation: Interoperability Issues for Open Standards - ODF and OOXML as Examples
*Secure document storage

বিষয়শ্রেণী:কম্পিউটার ফাইল ফরমেট
হরি-হর যুদ্ধ

**হরি-হর যুদ্ধ** () অসমে প্রচলিত এক কিংবদন্তি। ভগবান শ্রীকৃষ্ণ ও শিবের সহিত সংঘটিত যুদ্ধকে কেন্দ্র করে কাহিনীটি প্রচলিত। অসমের তেজপুর নগরের নামের উৎপত্তির জন্য এই প্রবাদ অধিক বিখ্যাত।
## কিংবদন্তি
একসময় তেজপুরে বাণ নামক এক শিবভক্ত অসুর রাজা রাজত্ব করিতেন। বাণ রাজার কন্যা ঊষার সৌন্দর্য ছিল বিশ্ববিখ্যাত। সেইজন্য বাণ রাজা অগ্নিগড় নামক একটি অগ্নির  দ্বারা আবৃত দুর্ভেদ্য দুর্গের ভিতরে ঊষাকে নিরাপদে রেখেছিলেন।

 
একদিন ঊষা স্বপ্নে এক সুদর্শন যুবককে দেখা পেয়ে  প্রেমে পতিত হয়।  প্রিয় সখী, চিত্রশিল্পী চিত্রলেখা ঊষার বর্ণনামতে রাজকুমার যুবকের চিত্র অঙ্কন করেন। অনুসন্ধান করে জানা যায় য়ে অঙ্কিত চিত্রটি বাণ রাজার শত্রু দ্বারকার রাজা ভগবান শ্রীকৃষ্ণের নাতি অনিরুদ্ধ। চিত্রলেখার মাধ্যমে ঊষা ও অনিরুদ্ধ প্রেমের সম্পর্ক স্থাপিত হয় ও গন্ধর্ব প্রথামতে বিবাহ বন্ধনে আবদ্ধ হয়।

 
বাণ রাজা ক্রোধে অনিরুদ্ধকে বন্দী করে। নাতিকে উদ্ধার করার জন্য ভগবান শ্রীকৃষ্ণ যুদ্ধের জন্য প্রস্তুত হয়। বাণ রাজাকে সাহায্য করার জন্য তাঁর ইষ্টদেব শিব বাণের পক্ষ হয়ে যুদ্ধে লিপ্ত হয়। কৃষ্ণসেনা ও শিবসেনার সহিত সংঘটিত এই অভুতপুর্ব ভয়ংকর যুদ্ধের ফলে ত্রিভুবন ত্রস্তমান হয়ে উঠে।কৃষ্ণ অর্থাৎ হরি ও শিব অর্থাৎ হর দুইজনের সহিত সংঘটিত এই যুদ্ধের নাম হরি-হর যুদ্ধ। অবশেষে যুদ্ধের প্রাবল্যে সৃষ্টি নাশ হওয়ার উপক্রম দেখে জগতের সকল মুনি,ঋষি ও দেবতার কাতর উপাসনায় দুই দেবতা শান্ত হয় ও যুদ্ধের সমাপ্তি হয়।  
বাণ নিজের ভুল উপলদ্ধি করতে পেরে অনিরুদ্ধকে উদ্ধার করে।

## তেজপুর নামের উৎপত্তি
লোকপ্রবাদ মতে হরি-হর যুদ্ধ নামে বিখ্যাত দুই প্রতাপী দেবতার রক্তক্ষয়ী যুদ্ধে  রক্তের বন্যা বয়ে যায়। কালক্রমে এই স্থান তেজপুর ও শোণিতপুর (অসমীয়া ভাষায় তেজপুর অর্থ রক্তের নগর)  নামে পরিচিত হয়ে উঠে।
## তথ্যসূত্র

বিষয়শ্রেণী:আসামের সংস্কৃতি
ভোপাল-বিলাসপুর এক্সপ্রেস

**ভোপাল-বিলাসপুর এক্সপ্রেস প্যাসেঞ্জার** হল একটি এক্সপ্রেস প্যাসেঞ্জার রেল সেবা যেটা মধ্য প্রদেশের রাজধানী, ভোপাল শহরের ভোপাল জংশন রেলওয়ে স্টেশন থেকে ছত্তিশগড়েরর বিলাসপুর স্টেশন অবধি চলাচল করে। বিলাসপুর প্রথমে মধ্য প্রদেশ এর অংশ ছিল কিন্তু পরবর্তী কালে আলাদা হয়ে এটি নতুন রাজ্য ছত্তিশগড় এর অন্তর্ভুক্ত হয়। এই ট্রেনটি দুটি রাজ্যকে সংযুক্ত করায় এর পরিসেবা যথেষ্ট গুরুত্বপূর্ণ।

## সংখ্যা এবং নামাবলী
ভোপাল থেকে বিলাসপুর যাওয়ার সময় ট্রেনটি ১৮২৩৫ সংখায় চিহ্নিত করা হয় এবং বিলাসপুর থেকে ভোপাল যাওয়ার পথে এটি ১৮২৩৬ সংখায় চিহ্নিত করা হয়|
ট্রেনটিকে সাধারণত তার গন্তব্য এবং উৎপত্তি শহরের নাম কে সূচিত করে, উভয় পক্ষে বিলাসপুর হিসাবেও উল্লেখ করা হয়|
## আগমন এবং প্রস্থান এর তথ্য
এই ট্রেনটি উভয় দিক থেকেই দৈনিক চলাচল করে| ট্রেন সংখা ১৮২৩৫ প্রতিদিন ভোপাল জংশন থেকে সকাল ৮ টার সময় প্রস্থান করে এবং ফেরার সময় ট্রেন সংখা ১৮২৩৬ ভোপালের ভোপাল নিশাত্পুরা নামক রেলওয়ে স্টেশন এ বিকেল ৫ টা বেজে ৩০ মিনিটে এসে পৌঁছায়|
## রুট এবং স্টপ

এই ট্রেনটি বীনা-কাটনী রেল রুট এর ওপর চলাচল করে| ট্রেনটি ৬৩ টারও বেশি স্টেশন এ থামে| এই ট্রেনটি শহরের স্টেশন এর সাথে বিভিন্ন গ্রামের রেলওয়ে স্টেশন এও থামে|
প্রধান স্টেশন গুলি হল –

## কোচ সংক্রান্ত তথ্য
এই ট্রেনটি হল একটি প্যাসেঞ্জার ট্রেন এবং এটিতে কোনো বায়ু নিয়ন্ত্রিত কোচ নেই|
## গড় গতি এবং ফ্রিকোয়েন্সি
ট্রেন সংখা ১৮২৩৫ ভোপাল - বিলাসপুর এক্সপ্রেস গড়ে ৫৪ কিমি প্রতি ঘণ্টার গতিবেগে চলে ভোপাল জংশন থেকে খুরাই রেলওয়ে স্টেশন অবধি| তারপর গ্রামীণ অঞ্চল দিয়ে যাওয়ার সময়, খুরাই সুমরেরি স্টেশন থেকে ছত্তিসগড় এর বিলাসপুর অবধি এটির গতিবেগ কমে হয়ে যায় ৪০ কিমি প্রতি ঘণ্টায়|

ট্রেন সংখা ১৮২৩৬ বিলাসপুর – ভোপাল প্যাসেঞ্জার হল পূর্ণ মাত্রায় একটি প্যাসেঞ্জার ট্রেন অতএব স্বাভাবিক ভাবেই বোঝা যায় যে এটির গতিবেগ কম হবে| ট্রেনটি ভোপাল অবধি যাওয়ার সময় রাস্তায় প্রত্যেকটি স্টেশন এ থামে যার দরুন এটির গতিবেগ গড়ে ৩৪ কিমি প্রতি ঘণ্টায় থাকে|

এই ট্রেনটি প্রতিদিন পরিচালনা করে এবং দুই শহরের মধ্যে ৭২০ কিলোমিটার এর দুরত্ব ২৩ ঘণ্টায় পূর্ণ করে|

## ভোপাল থেকে বিলাসপুর এর অন্যান্য ট্রেন
* মহানদী এক্সপ্রেস (বাতিল করা হয়েছে)
* নর্মদা এক্সপ্রেস
* অমরকন্টক এক্সপ্রেস
* গন্দ্বানা এক্সপ্রেস
* ছত্তিসগড় এক্সপ্রেস

## বহিঃসংযোগ
* ট্রেন এর সময়সূচী
## তথ্যসূত্র


বিষয়শ্রেণী:ভারতের এক্সপ্রেস ট্রেন
বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:মধ্যপ্রদেশের রেল পরিবহন
লাভ স্টোরি (১৯৭০-এর চলচ্চিত্র)

***লাভ স্টোরি*** () ১৯৭০ সালে মুক্তি প্রাপ্ত একটি মার্কিন প্রণয়মূলক নাট্যধর্মী চলচ্চিত্র। মার্কিন লেখক এরিখ সেগালের *[[লাভ স্টোরি (উপন্যাস)|একই শিরোনামের উপন্যাস]]* অবলম্বনে নির্মিত এই চলচ্চিত্রটি পরিচালনা করেছেন *আর্থার হিলার* এবং এতে শ্রেষ্ঠাংশে অভিনয় করেছেন অ্যালি ম্যাকগ্র, রায়ান ওনিল, জন মার্লি, ও রে মিলান্ড।

আমেরিকান ফিল্ম ইনস্টিটিউট (এএফআই)-এর করা সর্বকালের সেরা একশ রোমান্টিক চলচ্চিত্রের তালিকায় **লাভ স্টোরি** স্থান পেয়েছে নবমে এবং ১৯৭০ সালে শ্রেষ্ঠ মৌলিক সুরের জন্য একাডেমি পুরস্কার পুরস্কার লাভসহ আরও ছয়টি বিভাগে মনোনয়ন পায়।

## কাহিনী সংক্ষেপ

## অভিনয়ে
* অ্যালি ম্যাকগ্র - জেনিফার "জেনি" ক্যাভিলারি
* রায়ান ওনিল - চতুর্থ অলিভার ব্যারেট
* জন মার্লি - ফিল ক্যাভিলারি
* রে মিলান্ড - তৃতীয় অলিভার ব্যারেট
* রসেল নাইপ - ডিন থম্পসন
* ক্যাথরিন বেলফোর- মিসেস ব্যারেট
* সিডনি ওয়াকার- ডাক্তার শ্যাপলি
* রবার্ট মোদিকা- ডাক্তার এডিসন
* ওয়াকার ড্যান্সলিস- রে স্ট্রেটন
* টমি লি জোন্স - হাঙ্ক সিম্পসন
* জন মেরেন্‌স্কি- স্টিভ
* অ্যান্ড্রু ডানকান- রেভারেন্ড ব্ল্যোফেল্ট

## পুরস্কার
**লাভ স্টোরি** ১৯৭০ সালে *সেরা মৌলিক সুর' বিভাগে [[একাডেমি পুরস্কার]] লাভ করে; 
* [[শ্রেষ্ঠ মৌলিক সুরের জন্য একাডেমি পুরস্কার|সেরা মৌলিক সুর]] &mdash; ফ্রান্সিস লাই
এছাড়া মনোনয়ন পায় আরো ছয়টি বিভাগে:
* [[শ্রেষ্ঠ চলচ্চিত্রের জন্য একাডেমি পুরস্কার|সেরা চলচ্চিত্র]] &mdash; হাওয়ার্ড জি. মিন্‌স্কি
* [[শ্রেষ্ঠ পরিচালনার জন্য একাডেমি পুরস্কার|সেরা পরিচালক]] &mdash; [[আর্থার হিলার]]
* [[শ্রেষ্ঠ মৌলিক চিত্রনাট্যের জন্য একাডেমি পুরস্কার|সেরা মূল চিত্রনাট্য রচনা]] &mdash; [[এরিখ সেগাল]]
* [[শ্রেষ্ঠ অভিনেতার জন্য একাডেমি পুরস্কার|সেরা অভিনেতা]] &mdash; [[রায়ান ওনিল]]
* [[শ্রেষ্ঠ অভিনেত্রীর জন্য একাডেমি পুরস্কার|সেরা অভিনেত্রী]] &mdash; [[অ্যালি ম্যাকগ্র]]
* [[শ্রেষ্ঠ পার্শ্ব অভিনেতার জন্য একাডেমি পুরস্কার|সেরা পার্শ্ব অভিনেতা]] &mdash; [[জন মার্লি]]
*'লাভ স্টোরি''' সাতটি বিভাগে গোল্ডেন গ্লোব পুরস্কারের জন্য মনোনীত হয় এবং পাঁচটি বিভাগে পুরস্কার লাভ করে;
* সেরা চলচ্চিত্র 
* সেরা পরিচালক &mdash; আর্থার হিলার
* সেরা অভিনেত্রী &mdash; অ্যালি ম্যাকগ্র
* সেরা চিত্রনাট্য &mdash; এরিখ সেগাল
* সেরা মৌলিক সুর &mdash; এরিখ সেগাল

মনোনয়ন পায় আরো দুটি বিভাগে;
* সেরা অভিনেতা &mdash; রায়ান ওনিল
* সেরা পার্শ্ব অভিনেতা &mdash; জন মার্লি

## তথ্যসূত্র

## বহিঃসংযোগ

* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৭০-এর চলচ্চিত্র
বিষয়শ্রেণী:১৯৭০-এর দশকের প্রণয়ধর্মী নাট্য চলচ্চিত্র
বিষয়শ্রেণী:আর্থার হিলার পরিচালিত চলচ্চিত্র
বিষয়শ্রেণী:প্যারামাউন্ট পিকচার্সের চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রণয়ধর্মী নাট্য চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
বিষয়শ্রেণী:শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:প্রণয়ধর্মী উপন্যাস অবলম্বনে চলচ্চিত্র
বিষয়শ্রেণী:১৯৭০-এর দশকের মার্কিন চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
বিষয়শ্রেণী:ক্যান্সার সম্পর্কে চলচ্চিত্র
বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
২০১৪-১৫ শ্রীলঙ্কায় নেপাল বনাম হংকং ক্রিকেট দল

হংকং ও নেপাল ২০১৪ সালের নভেম্বর ও ডিসেম্বর মাসে শ্রীলঙ্কা সফর করে। সিরিজটি শ্রীলঙ্কা ক্রিকেট আয়োজন করে, যা এসিসির টেস্টখেলুড়েবিহীন সদস্য দেশগুলিকে লাভবান করতে এশিয়ান ক্রিকেট কাউন্সিল-এর কর্মসূচির অংশ ছিল।

সিরিজটিতে দল দুটির মধ্যে তিনটি টুয়েন্টি২০ আন্তর্জাতিক এবং একটি লিস্ট এ ক্রিকেট ম্যাচ এবং শ্রীলঙ্কা ক্রিকেট সম্মিলিত একাদশের সাথে দল দুটির দুটি করে মোট চারটি তিন-দিনের ম্যাচ, ডাম্বুলা ও ওয়েলাগেদারাতে অনুষ্ঠিত হবার কথা ছিল। কিন্তু ডাম্বুলায় নিয়মিত বৃষ্টি কারণে, টি২০আই সিরিজ সংক্ষিপ্ত করা হয় এবং এক ম্যাচের সিরিজে পুনঃনির্ধারিত করা হয়, এবং লিস্ট এ ম্যাচ একটি দিন আগে সরিয়ে নেয়া হয়, দুটি ম্যাচই কলম্বোতে খেলার জন্য নির্ধারণ করা হয়। টি২০আই সিরিজে হংকং জয়লাভ করে।

## দলের সদস্য

## প্রস্তুতিমূলক খেলা

### তিন-দিনের ম্যাচ

----

----

----

## টি২০আই সিরিজ

### ১ম টি২০আই

### ২য় টি২০আই

### ২য় টি২০আই (পুণঃনির্ধারিত)

### ৩য় টি২০আই

## লিস্ট এ সিরিজ
### একমাত্র লিস্ট এ

## টি২০আই সিরিজ (পুণঃনির্ধারিত)

### একমাত্র টি২০আই

## তথ্যসূত্র

## বহিঃসংযোগ
* ক্রিকইনফোতে সিরিজের পাতা

বিষয়শ্রেণী:২০১৪–১৫ আন্তর্জাতিক ক্রিকেট প্রতিযোগিতা
বিষয়শ্রেণী:২০১৪-এ শ্রীলঙ্কান ক্রিকেট
বিষয়শ্রেণী:২০১৪-এ নেপালি ক্রিকেট
জোনাহ হিল

**জোনাহ হিল ফেল্ডস্টিন** (জন্ম ডিসেম্বের ২০, ১৯৮৩,) যিনি **জোনাহ হিল** নামে বেশি পরিচিত, একজন মার্কিন অভিনেতা, প্রযোজক, লেখক এবং কৌতুকাভিনেতা। তিনি *মানিবল* এবং *দ্য উলফ অফ ওয়ালস্ট্রিট* চলচ্চিত্রে অভিনয়ের জন্য দুইবার একাডেমি পুরস্কারের জন্য মনোনীত হয়েছিলেন। হিল *এক্সেপ্টেড*(২০০৬), *সুপারব্যাড* (২০০৭), *নকড আপ* (২০০৭), *ফানি পিপল* (২০০৯), *গেট হিম টু দ্য গ্রীক* (২০১০), *২১ জাম্প স্ট্রিট* (২০১২), *ডিস ইজ দ্য এন্ড* (২০১৩) এবং *২২ জাম্প স্ট্রিট* (২০১৪) চলচ্চিত্রে অভিনয়ের জন্য পরিচিত।

## প্রাথমিক জীবন
হিল জন্মগ্রহণ করেছেন লস অ্যাঞ্জেলেসে। তার মা, স্যারন লীন, একজন পোশাক নকশাকার এবং ফ্যাশন স্টাইলিস্ট এবং তার বাবা রিচার্ড ফেল্ডস্টিন গান্স ন' রসেস ব্যান্ডের সফর হিসাবরক্ষণ। হিলের ভাই তার থেকে ছয় বছর বড় এবং তার নাম জর্ডান ফেল্ডস্টিন  এবং তার বোন হিলের থেকে দশ বছরের ছোট। হিল একজন ইহুদি 

## চলচ্চিত্র তালিকা

## পুরস্কার এবং মনোনয়ন

## তথ্যসূত্র

## বহিঃসংযোগ
 
* 
*
* 

বিষয়শ্রেণী:১৯৮৩-এ জন্ম
বিষয়শ্রেণী:মার্কিন অভিনেতা
বিষয়শ্রেণী:ইহুদী কৌতুক অভিনেতা
বিষয়শ্রেণী:মার্কিন ইহুদি
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন ইহুদী অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:মার্কিন ইহুদি অভিনেতা
বিষয়শ্রেণী:ক্যালিফোর্নিয়ার অভিনেতা
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:দ্য নিউ স্কুলের প্রাক্তন শিক্ষার্থী
বিষয়শ্রেণী:ইউনিভার্সিটি অব কলোরাডো বোল্ডারের প্রাক্তন শিক্ষার্থী
বিষয়শ্রেণী:ক্যালিফোর্নিয়ার ইহুদি
গুহা

thumb|300px|পোলান্ডের মিলনা-ওকনো গুহা
**গুহা** হল প্রাকৃতিকভাবে নির্মিত ভূগর্ভস্থিত ফাঁপা অংশবিশেষ। *স্পেলিওলজি*  বা 'গুহাবিদ্যা' অনুসারে কোনও ভূ-অভ্যন্তরস্থিত পাথরনির্মিত প্রাকৃতিক ফাঁপা অংশ যদি অন্তত  মানুষের প্রবেশের উপযুক্ত বড় হয়, তবেই তাকে গুহা বলা হয়ে থাকে। স্বাভাবিকভাবেই গুহাবিদ্যা অনুযায়ী গুহার এই সংজ্ঞা গুহা বলতে সাধারণভাবে আমরা যা বুঝে থাকি, তার থেকে কিছুটা হলেও আলাদা। বাংলা ভাষায় 'গুহা' শব্দটির দ্বারা আমরা এই 'গুহাবিদ্যা' প্রদত্ত সংজ্ঞা অনুযায়ী গুহাগুলি ছাড়াও সাধারণ অর্থে আরও অনেক ধরনের অপেক্ষাকৃত ছোট গুহা, পাথুরে আশ্রয়স্থল, গ্রোটো, কৃত্রিম বা মনুষ্যনির্মিত গুহা, সামুদ্রিক বা সমুদ্রনির্মিত গুহাকেও বুঝে থাকি।

## তথ্যসূত্র

বিষয়শ্রেণী:গুহা
বিষয়শ্রেণী:উপকূলীয় ভূগোল
বিষয়শ্রেণী:নদীজ ভূমিরূপ
লোয়ের মনা বানর

**লোয়ের মনা বানর** (), (বৈজ্ঞানিক নাম: *Cercopithecus lowei*) হচ্ছে সারকোপিথিসিডি পরিবারের পুরনো দুনিয়ার বানরের একটি প্রজাতি। এই প্রজাতির বানর আইভরি কোস্ট ও ঘানায় দেখা যায়। অতীতে এটিকে ক্যাম্পবেলের মনা বানরের (*C. campbelli*) একটি উপপ্রজাতি হিসেবে শ্রেণীকরণ করা হতো।

## তথ্যসূত্র

বিষয়শ্রেণী:১৯২৩-এ বর্ণিত প্রাণী
বিষয়শ্রেণী:সারকোপিথিসিডি বানরসমূহ
আলতাব আলী

**আলতাব আলী** (১৯৫৩– ৪ মে ১৯৭৮) একজন বাংলাদেশী নাগরিক ছিলেন, যিনি ১৯৭৮ খ্রিষ্টাব্দে ইংল্যান্ডে বর্ণবিদ্বেষীদের হামলায় নিহত হয়েছিলন। আলতাব আলীর বাড়ি বাংলাদেশের সিলেট জেলায় ছিল। পেশায় তিনি একজন বস্ত্র শ্রমিক ছিলেন।

## হত্যা
১৯৭৮ সালের ৪ঠা মে বৃহস্পতি বার, সন্ধ্যা অণুমানিক ৭.৪০ মিনিট কাজ শেষে রাতে বাসস্থানে ফেরার পথে পূর্ব লন্ডনের এডলার স্ট্রিটে বর্ণবাদীদের হাতে খুন হন। তার মৃত্যুর পর লন্ডনের বাঙালি সম্প্রদায় বর্ণবাদবিরোধী প্রতিবাদে নামেন। এসময় বাঙ্গালিদের সাথে লন্ডনে বসবাসকারী আফ্রিকান এবং এশীয়রা প্রতিবাদে যোগ দেন। ফলে অল্পদিনের মধ্যেই আন্দোলন মারাত্মক আকার ধারণ করে। প্রশাসনের তরফে আলতাব আলীর তিন হত্যাকারীদের গ্রেপ্তার করা হয়। বিচারের পরে আদালত ১৯৭৯ সালের জানুয়ারি মাসে এদের একজনকে ছুরিকাঘাতের জন্যে সাত বছরের জেল এবং বাকি দুইজনকে সাহায্য করার জন্যে তিন বছর করে জেল দেয়। পরে ১৯৯৮ সালে আলতাব আলীর প্রতি শ্রদ্ধা জানিয়ে সেন্ট মেরী পার্ক যেখানে আলতাব আলীকে খুন করা হয়েছিল তাকে আনুষ্ঠানিকভাবে আলতাব আলী পার্ক হিসেবে নামান্তর করা হয়। এটি আনুষ্ঠানিকভাবে উদ্বোধন করেন বাংলাদেশ জাতীয় সংসদের তৎকালীন স্পিকার হুমায়ুন রশীদ চৌধুরী।

থাম্ব|আলতাব আলী পার্কের শহীদ মিনার

## বহিঃসংযোগ
* আলতাব আলী পার্কের কিছু স্থির চিত্র
* আলতাব আলী পার্ক, হাই স্ট্রীটের অংশের উন্নয়ন বিবরণ ২০১২ 

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:এশীয়-বিরোধী মনোভাব
বিষয়শ্রেণী:বাংলাদেশী মুসলিম
বিষয়শ্রেণী:ব্রিটিশ বাংলাদেশী
বিষয়শ্রেণী:ইংরেজ হত্যার শিকার
বিষয়শ্রেণী:লন্ডনে খুন হওয়া ব্যক্তি
বিষয়শ্রেণী:সিলেট জেলার ব্যক্তি
বিষয়শ্রেণী:হোয়াইটচ্যাপেলের ব্যক্তি
বিষয়শ্রেণী:ইংল্যান্ডে ছুরিকাঘাতে মৃত্যু
বিষয়শ্রেণী:ইংল্যান্ডে বর্ণবাদে উদ্বুদ্ধ সহিংসতা
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:২০শ শতাব্দীর বাঙালি
বিষয়শ্রেণী:বিদেশে খুন হওয়া বাংলাদেশী ব্যক্তি
শিল্পকলার ইতিহাস

**শিল্পকলার ইতিহাস** বলতে নান্দনিক বা ভাব-বিনিময়ের উদ্দেশ্যে মানুষের দ্বারা নির্মিত সেই সমস্ত দৃশ্যমান বস্তুর ইতিহাসকে বোঝায় যেগুলির মাধ্যমে বিভিন্ন ধারণা, আবেগ বা সাধারণভাবে কোনো দৃষ্টিভঙ্গী দর্শকসমক্ষে উপস্থাপিত হয়েছে। বিভিন্ন যুগে দৃশ্য কলার বিভিন্ন রকম শ্রেণিবিভাগ করা হয়েছে, যেমন- আধুনিক ললিত কলা ও ফলিত কলার বিভাজন অথবা মানব মননের বহিঃপ্রকাশ হিসেবে কলাবিদ্যাকে তুলে ধরে প্রদত্ত বিভিন্ন সংজ্ঞা। বিংশ শতাব্দীতে কলার প্রধান শাখা হিসেবে **নয়টি** বিদ্যাকে চিহ্নিত করা হয়, যথা স্থাপত্য, ভাস্কর্য,চিত্রকলা, সঙ্গীত, নৃত্য, কাব্য (সাধারণভাবে সাহিত্যের অংশ হিসেবে চিহ্নিত, যার মধ্যে নাটক ও অন্যান্য বিবরণীও পড়ে),   চলচ্চিত্র, ফটোগ্রাফি এবং গ্রাফিক আর্ট। ফ্যাশন ও গ্যাস্ট্রোনমি প্রভৃতি পুরোনো বিদ্যার সাথে ভাব প্রকাশের নতুন অনেক মাধ্যমকেও বর্তমানে শিল্পের মর্যাদা দেওয়া হয়, যথা ভিডিও, ডিজিটাল শিল্প, পারফর্ম্যান্স শিল্প, বিজ্ঞাপন, অ্যানিমেশন, টেলিভিশন এবং ভিডিও গেম।

শিল্পকলার ইতিহাস হল বিভিন্ন বিজ্ঞান ও শিল্পের একটি বহুশাস্ত্রীয় শাখা। এর উদ্দেশ্য হল সময়ের নিরিখে শিল্পের নৈর্ব্যক্তিক মূল্যায়ন, বিভিন্ন সংস্কৃতির শ্রেণীকরণ ও আলোচনার সুবিধার্থে যুগ বিভাগ। শিল্পের ইতিহাসের ধারাবাহিক চর্চা পাশ্চাত্যে প্রথম শুরু হয় রেনেসাঁস-এর সময়ে, এবং তখন এই সদ্যোজাত শাস্ত্রটির উপজীব্য বিষয় ছিল কেবল পাশ্চাত্য শিল্প। সময়ের সাথে সাথে বিশ্বের বিভিন্ন সভ্যতার শিল্পকলার যথাযথ বিশ্লেষণ শুরু হয়েছে, আর প্রতিটি সভ্যতার শিল্পকে শুধুমাত্র পাশ্চাত্য মাপকাঠিতে বিচার না করে তাদের স্ব-মূল্যায়নের স্বীকৃতিও দেওয়া হয়েছে।

বর্তমানে শিল্পকলার বিশ্বব্যাপী চর্চা, প্রসার ও সংরক্ষণ সম্ভব হয়েছে। বিংশ শতাব্দী জুড়ে ব্যক্তিগত ও সরকারি উদ্যোগে প্রতিষ্ঠিত শিল্প জাদুঘর, শিল্প প্রদর্শনশালা প্রভৃতি নির্মিত হয়েছে। এই সমস্ত স্থানে বিভিন্ন প্রকার শিল্পকীর্তির বিশ্লেষণ ও নথিবদ্ধকরণের পাশাপাশি জনসাধারণের উপভোগের স্বার্থে শিল্প প্রদর্শনীরও ব্যবস্থা করা হয়। গণমাধ্যমের উদ্ভব ও অগ্রগতি শিল্পকলার চর্চা ও বিস্তারের ক্ষেত্রে প্রভূত সহায়তা করছে। হুইটনি দ্বিবার্ষিক, সাও পাওলোর দ্বিবার্ষিক, ভেনিসের দ্বিবার্ষিক এবং কাসেলে অনুষ্ঠিত ডকুমেন্টা প্রভৃতির মাধ্যমে শিল্পের নিত্য-নতুন ভঙ্গী ও ঐতিহ্যের বিকাশ সম্ভব হয়েছে। বিভিন্ন জাতীয় ও আন্তর্জাতিক পুরস্কার প্রচলনের মাধ্যমে শিল্পকলায় উৎসাহ প্রদান শুরু হয়েছে। ইউনেস্কোর মত সংস্থাও বিশ্ব ঐতিহ্যবাহী স্থানের তালিকা প্রস্তুতির মাধ্যমে পৃথিবীর প্রধান প্রধান সৌধ ও স্মারক প্রভৃতির সংরক্ষণে এগিয়ে এসেছে।

## আরও দেখুন

* শিল্পকলা
* রেনেসাঁ শিল্প
*অ্যানিমেশনের ইতিহাস
*চলচ্চিত্রের ইতিহাস
*সাহিত্যের ইতিহাস
*সঙ্গীতের ইতিহাস
*চিত্রাঙ্কনের ইতিহাস
*কাব্যের ইতিহাস

## তথ্যসূত্র

বিষয়শ্রেণী:শিল্পকলা
বিষয়শ্রেণী:ইতিহাস
বিষয়শ্রেণী:মূল বিষয়ের নিবন্ধ
বিষয়শ্রেণী:কলা ইতিহাস
বিষয়শ্রেণী:শিল্পকলা ইতিহাসবিদ
হোনার

thumb|ট্রসিঙেন'এ কোম্পানির সদর দফতর
thumb|হোনার-মুন্ডহারমোনিকা "ক্রোমাটিকা"
**হোনার মুজিকিনস্ট্রুমেনটে গেএমবেহা উন্ড কো কেজি** হল একটি জার্মান কোম্পানি যা বিভিন্ন ধরনের বাদ্যযন্ত্র তৈরী করে থাকে। দক্ষিণ জার্মানির ট্রসিঙেন'এ এই কোম্পানিটির সদর দফতর অবস্থিত। মাটিয়াস হোনার (১৮৩৩-১৯০২) ১৮৫৭ সালে কোম্পানিটির প্রতিষ্ঠা করেন। কোম্পানিটি সারা বিশ্বে হারমোনিকা ও একর্ডিয়ন নির্মাতা হিসেবে বিখ্যাত। কোম্পানিটি গত দেড়শ বছর ধরে বিভিন্ন ধরনের হারমোনিকা উদ্ভবন ও নির্মাণ করে আসছে যা পেশাদার বাজিয়েদের কাছে অত্যন্ত জনপ্রিয়। বছরে প্রায় দশ লক্ষ হারমোনিকা তৈরীর পাশাপাশি কোম্পানিটি একর্ডিয়ন, ক্যাজু, বাঁশি, মেলোডিকা, ব্যাঞ্জো, গিটার, বেস গিটার এবং উঁকুলেলেও প্রস্তুত করে থাকে। এর মধ্যে মেলোডিকা বাদ্যযন্ত্রটি ১৯৫৭ সালে হোনার কোম্পানিরই উদ্ভাবন। ১৯৬৮-১৯৭৬ সালের মধ্যে এরা কম্পিউটারও তৈরি করে।

## ইতিহাস

মাটিয়াস হোনার প্রারম্ভিক জীবনে একজন ঘড়ি মেরামতকারী (*উয়রমাখার*) হলেও ১৮৫৭ সালে তার স্ত্রী ও একজন কর্মচারীর সহায়তায় নিজহাতে হারমোনিকা প্রস্তুত করা শুরু করেন। প্রথম বছর তিনি মাত্র ৬৫০ টি হারমোনিকা তৈরী করেন। খুব শীঘ্রই তার হারমোনিকা জনপ্রিয় হয়ে ওঠে এবং তার জীবদ্দশাতেই তিনি পৃথিবীর সবচেয়ে বড় হারমোনিকা তৈরির কারখানা স্থাপন করেন। আমেরিকার গৃহযুদ্ধের সময় মাটিয়াস হোনার আমেরিকায় তার পরিবারের সদস্যদের মাধ্যমে যুদ্ধরত সৈনিকদের কাছে হারমোনিকা সরবরাহ করেন।

শুরুর দিকে শুধুমাত্র ডায়াটোনিক হারমোনিকা তৈরী করলেও ১৯২০ সালের দিকে কোম্পানিটি ক্রোমাটিক হারমোনিকা প্রস্তুত করা শুরু করে যা যেকোনো সুরেই বাজানো যায়। অবশ্য তৎকালীন বিখ্যাত হারমোনিকা বাদক বোরহ মিনোভিচ দাবী করেন যে তিনিই হোনারের কাছে ক্রোমাটিক হারমোনিকার নকশা বিক্রি করেছিলেন।

## তথ্যসূত্র

## বহিঃসংযোগ
*Hohner USA
*Hohner 

বিষয়শ্রেণী:বাদ্যযন্ত্র নির্মাতা প্রতিষ্ঠান
বিষয়শ্রেণী:১৮৫৭-এ প্রতিষ্ঠিত
বিষয়শ্রেণী:গিটার প্রস্তুতকারক কোম্পানি
কৃষ্ণ চন্দ্রন

**কৃষ্ণ চন্দ্রন** (; জন্ম: ২৪ আগস্ট, ১৯৮৪) ভারতের কোলেনগদে এলাকায় জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য কৃষ্ণ মূলতঃ ডানহাতি ব্যাটসম্যান।

২ মে, ২০১৪ তারিখে আফগানিস্তানের বিপক্ষে তার একদিনের আন্তর্জাতিকে অভিষেক ঘটে। নভেম্বর, ২০১৪ তারিখ পর্যন্ত তিনি সর্বমোট তিনটি একদিনের আন্তর্জাতিকে অংশগ্রহণ করেছেন।

## তথ্যসূত্র

## আরও দেখুন
* স্বপ্নীল পাতিল
* সংযুক্ত আরব আমিরাত ক্রিকেট দল
* ২০১৫ ক্রিকেট বিশ্বকাপ দলসমূহ

## বহিঃসংযোগ
* 

বিষয়শ্রেণী:আমিরাতি ক্রিকেটার
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:কেরল থেকে আগত ক্রিকেটার
বিষয়শ্রেণী:ভারতীয় ক্রিকেটার
২০১৪–১৫ অস্ট্রেলিয়ায় কার্লটন মিড ত্রি-দেশীয় সিরিজ

**২০১৫ কার্লটন মিড ত্রি-দেশীয় সিরিজ** একদিনের আন্তর্জাতিক ক্রিকেট প্রতিযোগিতা হিসেবে অস্ট্রেলিয়ায় অনুষ্ঠিত হয়। অস্ট্রেলিয়া, ইংল্যান্ড ও ভারত দল এই ত্রি-দেশীয় সিরিজে অংশ নেয়।  ২০১৫ ক্রিকেট বিশ্বকাপ প্রতিযোগিতার ফলে অস্ট্রেলিয়ায় পূর্বে অনুষ্ঠিত ত্রি-দেশীয় প্রতিযোগিতার ন্যায় এ প্রতিযোগিতাটি সম্পন্ন হয়নি। দলগুলো কেবলমাত্র দুইবার একে-অপরের বিপক্ষে অংশ নেয়।

## দলের সদস্য

১ ২য় খেলায় ধীরগতিতে ওভার করার ফলে অস্ট্রেলীয় অধিনায়ক জর্জ বেইলিকে এক খেলার জন্য নিষেধাজ্ঞা প্রদান করা হয়। হোবার্টে অনুষ্ঠিত ৪র্থ খেলায় স্টিভ স্মিথ অধিনায়কত্ব করেন। 
২ হোবার্টে অনুষ্ঠিত ৪র্থ খেলায় ডেভিড ওয়ার্নার বিশ্রামে থাকায় শন মার্শ ও ক্যামেরন হোয়াইটকে দলে অন্তর্ভুক্ত করা হয়। 
৩ পেশীতে টান পড়ায় শেন ওয়াটসন বিশ্রামে যান। তার স্থলাভিষিক্ত হন মইসেস হেনরিকুইস।

## প্রস্তুতিমূলক খেলা

----

## গ্রুপ-পর্ব

**পয়েন্ট পদ্ধতি:**

প্রতিযোগিতায় দলসমূহের পয়েন্ট সমান হলে চূড়ান্ত খেলায় অংশগ্রহণের জন্য নিম্নবর্ণিত বিষয়াবলী অনুসরণ করা হবে:
*সর্বোচ্চসংখ্যক জয়
*পয়েন্ট ও জয় যদি সমান থাকে - প্রতিপক্ষের বিরুদ্ধে সর্বোচ্চসংখ্যক জয়
*যদি সমান থাকে - সর্বোচ্চসংখ্যক বোনাস পয়েন্ট
*যদি সমান থাকে - সর্বোচ্চ নেট রান রেট

খেলায় ফলাফল না এলে রান রেট প্রযোজ্য হবে না।

:জয়সহ বোনাস পয়েন্ট : ৫
:বোনাস পয়েন্টবিহীন জয় : ৪
:পরাজয় : ০
:ফলাফল হয়নি : ১
:টাই : ১

### খেলা

----

----

----

----

----

## ফাইনাল

## পরিসংখ্যান
### সর্বাধিক রান

উৎস:

### সর্বাধিক উইকেট

উৎস:

## তথ্যসূত্র

## আরও দেখুন
* ২০১৫ ক্রিকেট বিশ্বকাপ দলসমূহ
* ২০১৪-১৫ ভারত ক্রিকেট দলের অস্ট্রেলিয়া সফর

## বহিঃসংযোগ
*Series home at ESPNcricinfo

বিষয়শ্রেণী:২০১৫-এ অস্ট্রেলীয় ক্রিকেট
বিষয়শ্রেণী:২০১৫-এ ভারতীয় ক্রিকেট
বিষয়শ্রেণী:২০১৫-এ ইংরেজ ক্রিকেট
বিষয়শ্রেণী:ইংল্যান্ড ক্রিকেট দলের অস্ট্রেলিয়া সফর
বিষয়শ্রেণী:ভারত ক্রিকেট দলের অস্ট্রেলিয়া সফর
বিষয়শ্রেণী:২০১৪–১৫ আন্তর্জাতিক ক্রিকেট প্রতিযোগিতা
বিষয়শ্রেণী:২০১৪-১৫ অস্ট্রেলীয় ক্রিকেট মৌসুম
ভক্তি শর্মা

**ভক্তি শর্মা** (জন্ম- নভেম্বর ৩০, ১৯৮৯) একজন ভারতীয় মহিলা সাঁতারু, যিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। ২০১০ খ্রিষ্টাব্দে তাকে তেনজিং নোরগে জাতীয় অ্যাডভেঞ্চার পুরস্কার প্রদান করা হয়।

## প্রথম জীবন
ভক্তি শর্মা ভারতের মুম্বই শহরে জন্মগ্রহণ করেন এবং রাজস্থান রাজ্যের উদয়পুর শহরে বড় হয়ে ওঠেন। তিনি সিমবায়োসিস ইন্টারন্যাশনাল ইউনিভার্সিটি থেকে সংযোগ ব্যবস্থাপনা বিষয়ে স্নাতকোত্তর শিক্ষা সমাপ্ত করেন।

## সাঁতারু জীবন
শর্মা মাত্র আড়াই বছর বয়স থেকে সাঁতার শুরু করেন। জেলা ও রাজ্য বিভাগে বিভিন্ন সাঁতার প্রতিযোগিতায় অংশগ্রহণের পর তিনি প্রথম ২০০৩ খ্রিষ্টাব্দে উড়ান বন্দর থেকে গেটওয়ে অব ইন্ডিয়া পর্যন্ত ১৬ কিলোমিটার সমুদ্রে সাঁতার কাটেন। ২০০৬ খ্রিষ্টাব্দের ৬ই জুলাই তিনি ইংল্যান্ডের শেক্সপীয়র সমুদ্রতট থেকে ফ্রান্সের ক্যালিস পর্যন্ত ইংলিশ চ্যানেলের অংশ ১৩ ঘণ্টা ৫৫ মিনিটে পারাপার করেন। ২০১০ খ্রিষ্টাব্দের ৯ই আগস্ট তিনি বিশ্বের তৃতীয় সাঁতারু হিসেবে উত্তর মহাসাগরে সাঁতার কেটেছিলেন। এই সময় তিনি ৩৩ মিনিটে ১.৮ কিলোমিটার পাড়ি দিয়েছিলেন। ২০১৫ খ্রিষ্টাব্দের ১০ই জানুয়ারি প্রথম এশীয় মহিলা এবং বিশ্বের কনিষ্ঠতম সাঁতারু হিসেবে দক্ষিণ মহাসাগরে দক্ষিণ মহাসাগরে সাঁতার কাটার পর তিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। এই সময় যখন তিনি ৫২ মিনিটে ২.২৫ কিলোমিটার সমুদ্রপথ পাড়ি দিয়েছিলেন, তখন সমুদ্রপৃষ্ঠের গড় তাপমাত্রা ছিল ১° সেন্টিগ্রেড।

## তথ্যসূত্র

বিষয়শ্রেণী:ভারতীয় সাঁতারু
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় নারী সাঁতারু
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী ক্রীড়াবিদ
গ্রান্ট ব্র্যাডবার্ন

**গ্রান্ট এরিক ব্রাডবার্ন** (; জন্ম: ২৬ মে, ১৯৬৬) হ্যামিল্টনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে আন্তর্জাতিক ক্রিকেট খেলেছেন। ডানহাতি ব্যাটসম্যান ও ডানহাতি অফ ব্রেক বোলিং করে দলে ভূমিকা রেখেছেন। দীর্ঘদেহী **গ্রান্ট ব্রাডবার্ন** নিচেরসারির ব্যাটসম্যান ছিলেন।

ঘরোয়া প্রথম-শ্রেণীর নিউজিল্যান্ডী ক্রিকেটে নর্দার্ন ডিস্ট্রিক্টসের প্রতিনিধিত্ব করেন। ২০১৪ সালে তিনি স্কটল্যান্ড ক্রিকেট দলের প্রধান কোচের দায়িত্ব পালন করছেন। এরপর পাকিস্তান দলের ফিল্ডিং কোচের দায়িত্বে রয়েছেন।

## খেলোয়াড়ী জীবন
ঘরোয়া ক্রিকেটে নর্দার্নসের পক্ষে ১৬ মৌসুম খেলেন। ১১৫ খেলায় ২৭.৯৬ গড়ে ৪,৬১৪ রান সংগ্রহ করেন।

১৯৯২-৯৩ মৌসুমে শ্রীলঙ্কা দলের বিপক্ষে সিরিজ খেলার পর দল থেকে বাদ পড়েন। কিন্তু ২০০০-০১ মৌসুমে ৩৫ বছর বয়সে পুনরায় দলে ডাক পান। সমগ্র খেলোয়াড়ী জীবনে তিনি সাতটি টেস্ট ও ১১টি একদিনের আন্তর্জাতিকে অংশ নিয়েছেন।

## কোচিং
খেলোয়াড়ী জীবন থেকে অবসর নেয়ার পর নর্দার্ন ডিস্ট্রিক্টসের এ-দলকে কোচিং করান। ২০০৮ সালে অ্যান্ডি মোলস নিউজিল্যান্ডের কোচ মনোনীত হলে তাকে অনুসরণ করে নর্দার্ন ডিস্ট্রিক্টসের কোচের দায়িত্বে থেকে বাকী মৌসুম শেষ করেন।. এছাড়াও, তিনি নিউজিল্যান্ড এ-দল ও অনূর্ধ্ব-১৯ ক্রিকেট দলের কোচ ছিলেন। ২০১৫ সালের ক্রিকেট বিশ্বকাপে স্কটল্যান্ড দলকে পরিচালনার উদ্দেশ্যে এপ্রিল, ২০১৪ সালে তাকে স্কটল্যান্ডের নতুন প্রধান কোচের দায়িত্ব দেয়া হয়।

এরপর ২০১৮ সালের এশিয়া কাপকে সামনে রেখে তিন বছরের জন্যে পাকিস্তানের নতুন ফিল্ডিং কোচের দায়িত্ব পান।

## ব্যক্তিগত জীবন
গ্রান্ট ব্র্যাডবার্নের পিতা ওয়েন ব্র্যাডবার্ন নিউজিল্যান্ডের ঘরোয়া ক্রিকেটে নর্দার্ন ডিস্ট্রিক্টস ও জাতীয় দলের পক্ষে দুইটি টেস্টে অংশ নিয়েছিলেন। পারিবারিকভাবে পরিচালিত একটি খেলাধূলার সরঞ্জাম বিক্রয় প্রতিষ্ঠানের দায়িত্বে রয়েছেন।

## তথ্যসূত্র

## আরও দেখুন
* মার্ভ ওয়ালেস
* প্রিস্টন মমসেন
* অ্যালাসডেয়ার ইভান্স
* ২০১৪ ইংল্যান্ড ক্রিকেট দলের স্কটল্যান্ড সফর
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডীয় ক্রিকেট কোচ
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:হ্যামিল্টন (নিউজিল্যান্ড) থেকে আগত ক্রিকেটার
বিষয়শ্রেণী:স্কটল্যান্ড জাতীয় ক্রিকেট দলের কোচ
বিষয়শ্রেণী:পাকিস্তান জাতীয় ক্রিকেট দলের কোচ
আন্তঃসাংস্কৃতিক সম্পর্ক

[থাম্ব| alt=An American Woman Interacting Inter-Culturally in Yunnan Province, China.|[চীন|চীনের ইউনান প্রদেশে বিপরীত সাংস্কৃতিক মিথস্ক্রিয়ার একটি দৃশ্য]]**
**আন্তঃসাংস্কৃতিক সম্পর্ক** যা **আন্তঃসাংস্কৃতিক অধ্যয়ন** হিসেবেও পরিগণিত হয়; মুলত [[সামাজিক বিজ্ঞান]] অধ্যয়নের তুলনামূলক নতুন ক্ষেত্র, যার বাস্তবমুখী ও বহুমুখী পাঠক্রম ছাত্রছাত্রীদের নিজস্ব সংস্কৃতি, অন্যান্য সংস্কৃতি বুঝতে এবং সাংস্কৃতিক যোগাযোগ রক্ষা করার মাধ্যমে নিজেদের লক্ষ্য অর্জনের জন্য দক্ষ করে গড়ে তোলে। **আন্তঃসাংস্কৃতিক সম্পর্ক''' প্রধানত অন্যের চোখ দিয়ে নিজেকে এবং বিশ্বকে দেখতে শেখায়। আন্তঃসাংস্কৃতিক সম্পর্কের অধ্যয়নে ব্যক্তি নিজের সংস্কৃতির ভিন্ন আর্থ-সামাজিক প্রেক্ষাপটের মানুষদের বুঝতে যেমন সক্ষম হয় একই সাথে ভিন্ন কোন সংস্কৃতির সাথে সফল যোগাযোগ নিশ্চিত করতে পারে।

## প্রকৃতি ও ইতিহাস
আন্তঃসাংস্কৃতিক সম্পর্কের অধ্যয়নে বিভিন্ন একাডেমিক বিষয় অন্তর্ভুক্ত থাকলেও সবচেয়ে ঘনিষ্ঠভাবে সংযুক্ত থাকে, নৃবিজ্ঞান এবং সমাজবিজ্ঞান তবে আন্তঃসাংস্কৃতিক সম্পর্ক বা আন্তঃসাংস্কৃতিক গবেষণার একটি ডিগ্রী প্রোগ্রামে ইতিহাস, গবেষণা পদ্ধতি, শহর গবেষণা, জেন্ডার স্টাডিজ, জনস্বাস্থ্য, এবং বিভিন্ন প্রাকৃতিক বিজ্ঞান, মানবিক গবেষণার মতো বিষয়সমুহ অন্তর্ভুক্ত হতে পারে।

## তথ্যসূত্র

## বহিঃসংযোগ
* আন্তঃসাংস্কৃতিক অভিজ্ঞতা এবং সাংস্কৃতিক বিনিময় সম্পর্কিত ধারণা গ্লিম্পসে ফাউন্ডেশনের সংকলনে
* সিআইসিবি সেন্টার ফর ইন্টারকালচারাল কম্পিটেন্স
* আন্তঃসাংস্কৃতিক যোগাযোগ সম্পর্কে নিবন্ধ 

বিষয়শ্রেণী:সামাজিক বিজ্ঞান
বিষয়শ্রেণী:সংস্কৃতি বিদ্যা
বিষয়শ্রেণী:আন্তঃসাংস্কৃতিকতাবাদ
আনোয়ার চৌধুরী

**আনোয়ার চৌধুরী** (জন্ম ১৫ জুন ১৯৫৯) একজন বাংলাদেশি বংশোদ্ভুত ব্রিটিশ কূটনীতিবিদ। তিনিই প্রথম কোন বাংলাদেশী যিনি ব্রিটিশ হাই কমিশনার হিসেবে বাংলাদেশে দায়িত্ব পালন করেন। এর পরে বৈদেশিক ও কমনওয়েলথ অফিসে একজন ব্যবস্থাপক হিসাবে দায়িত্ব পালন শেষে বর্তমানে তিনি পেরু তে ব্রিটিশ হাই কমিশনার হিসাবে দায়িত্ব পালন করছেন।

## প্রাথমিক জীবন
তিনি ১৯৫৯ সালের ১৫ জুন তৎকালীন পূর্ব পাকিস্তানের সুনামগঞ্জ জেলার জগন্নাথপুর থানার পাটলী ইউনিয়নের প্রভাকরপুর গ্রামে জন্মগ্রহণ করেন। ছোটবেলাতেই তিনি তার বাবা মায়ের সঙ্গে লন্ডনে পাড়ি জমান। 

## শিক্ষা
আনোয়ার চৌধুরী একজন ব্রিটিশ কূটনীতিক হলেও তার লেখা পড়া ছিল ইঞ্জিনিয়ারিংয়ে। তিনি সলফোর্ড বিশ্ববিদ্যালয় থেকে ইলেক্ট্রিক্যাল এবং ইলেক্ট্রনিক্যাল ইঞ্জিনিয়ারিং থেকে বিএসসি পাশ করেন। পরে তিনি ডুরহাম বিশ্ববিদ্যালয় থেকে ১৯৯৫ সালে এমবিএ করেন। সিভিল সার্ভিসে প্রবেশের পূর্বে তিনি RAF এর হয়ে কাজ করেন। সেই সাথে তিনি Siemens Plessey এ কর্মরত ছিলেন।

## কর্ম জীবন
তার কর্ম জীবন শুরু হয় প্রতিরক্ষা মন্ত্রণালয়ে চাকরি থেকে। সেখানে তিনি ২০০০ সাল পর্যন্ত কর্মরত ছিলেন। তবে ২০০০ সালে তিনি বাংলাদেশে হাই কমিশনার হিসাবে নিয়োগ পাওয়ার জন্যে চেষ্টা করে ব্যর্থ হলেও পরে ২০০৪ সালে তিনি বাংলাদেশে ব্রিটিশ হাই কমিশনার হিসাবে নিয়োগ প্রাপ্ত হন।

## বোমা হামলা
২০০৪ সালে নিজের জন্ম ভূমি সিলেটের শাহজালাল (র.) মাজার মসজিদ থেকে নামাজ পড়ে বের হওয়ার সময়ে তিনি সন্ত্রাসী দ্বারা বোমা হামলার শিকার হন। এসময় তিনি কোন প্রকার নিরাপক্তা কর্মী ছাড়াই ছিলেন। পরে তার উপর বোমা হামলার জন্যে তিনজন অপরাধীকে ফাঁসি দেয়া হয়। 

## ব্যক্তিগত জীবন
আনোয়ার চৌধুরী মোমেনা চৌধুরীর সাথে বিবাহ বন্ধনে আবদ্ধ হন। তার দুই মেয়ে এবং এক ছেলে। তিনি সিলেটি বাউল গানের ভক্ত। 

## তথ্যসূত্র

## বহিঃসংযোগ
# http://List%20of%20High%20Commissioners%20of%20the%20United%20Kingdom%20to%20Bangladesh

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশে ব্রিটিশ হাই কমিশনার
বিষয়শ্রেণী:সুনামগঞ্জ জেলার ব্যক্তি
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:বাংলাদেশী মুসলিম
বিষয়শ্রেণী:ব্রিটিশ মুসলিম
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:ব্রিটিশ বাংলাদেশী
বিষয়শ্রেণী:ডারহাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সলফোর্ড বিশ্ববিদ্যালয়ের প্রাক্তন শিক্ষার্থী
হাওয়াই লিলি

**হাওয়াই লিলি** বা **সোনাকাপী লতা** (), (বৈজ্ঞানিক নাম: ***Solandra maxima***) হচ্ছে মেক্সিকো ও মধ্য আমেরিকার স্থানীয় বিশাল এক লতার প্রজাতি। এটির অনেক বড় হলুদ ফুল এবং উজ্জ্বল পাতা আছে।
## চিত্রশালা

Image:CupOfGold1.JPG
Image:CupOfGold2.JPG
Image:Solandra maxima IMG 1811.JPG|Funchal: Botanical garden


## তথ্যসূত্র

*USDA GRIN plant database: ''Solandra maxima''

বিষয়শ্রেণী:লতা
বিষয়শ্রেণী:সোলানাসি
বিষয়শ্রেণী:মেক্সিকোর লতা
বিষয়শ্রেণী:মধ্য আমেরিকার উদ্ভিদ
বিষয়শ্রেণী:মধ্য আমেরিকার বাগান উদ্ভিদ
বিষয়শ্রেণী:উত্তর আমেরিকার বাগান উদ্ভিদ
বিষয়শ্রেণী:মেক্সিকোর উদ্ভিদ
প্রিস্টন মমসেন

**প্রিস্টন লুক মমসেন** (জন্ম: ১৪ অক্টোবর, ১৯৮৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত স্কটল্যান্ডীয় ক্রিকেটার। স্কটল্যান্ড জাতীয় ক্রিকেট দলের বর্তমান অধিনায়ক তিনি। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন তিনি। `দ্য হিট' ডাকনামে পরিচিত **প্রিস্টন মমসেন** ইংল্যান্ডের কাউন্টি ক্রিকেটে লিচেস্টারশায়ার ক্লাবের পক্ষে প্রতিনিধিত্ব করছেন।

## প্রারম্ভিক জীবন
কোয়াজুলু-নাটালে অবস্থিত হিল্টন কলেজে অধ্যয়ন করেন। কলেজে অবস্থানকালে প্রথম একাদশের সদস্যসহ রাগবি দলেও প্রতিনিধিত্ব করেন তিনি। ২০০৬ সালের গ্রীষ্ম ও শীতকালীন মৌসুমে প্রশিক্ষণের উদ্দেশ্যে ক্রিকেট ও রাগবি বিষয়ে বৃত্তি নয়ে স্কটল্যান্ডের মোরে এলাকায় অবস্থিত গর্ডন্সটোন স্কুলে চলে যান। এ সময়েই তিনি স্কুলের প্রথম ছাত্র হিসেবে হাজার রান সংগ্রহ করেন। ফলশ্রুতিতে কেন্টের দ্বিতীয় একাদশে খেলার সুযোগ পান মমসেন।

## খেলোয়াড়ী জীবন
১০ জুন, ২০১০ তারিখে নেদারল্যান্ডসের বিপক্ষে সর্বপ্রথম প্রথম-শ্রেণীর ক্রিকেটে অংশগ্রহণ করেন।

২০১১ মৌসুমের পুরোটা সময় প্রথমবারের মতো স্কটল্যান্ড দলের পক্ষে খেলেন তিনি। স্কটল্যান্ডের সিবি৪০ দলে মনোনীত হন ও প্রথম সাত খেলায় দুইটি অর্ধ-শতকসহ ৬২.২০ গড়ে রান সংগ্রহ করেন। ঐ প্রতিযোগিতায় ৫৮.২৮ গড়ে ৪০৮ রান করেছিলেন তিনি। এরফলে স্কটল্যান্ড কর্তৃপক্ষ কর্তৃক তাকে পরের বছর খেলার জন্য পূর্ণকালীন চুক্তিতে আবদ্ধ করা হয়। কেন্ট ও নর্দাম্পটনশায়ার দল তাকে চুক্তিবদ্ধ করার ব্যাপারে উৎসাহিত হয়ে উঠে।

পূর্ণকালীন চুক্তিতে স্বাক্ষর করে ২০১২ সালের বিশ্ব টুয়েন্টি২০ প্রতিযোগিতায় অংশগ্রহণের প্রস্তুতিপর্বের অংশ হিসেবে মমসেন শীতকালীন সফরে দলের সাথে নামিবিয়া ও ভারত সফর করেন। তন্মধ্যে উইন্ডহকে নামিবিয়ার বিপক্ষে ১৯২ বলে ১০২ রানের প্রথম আন্তর্জাতিক শতক লাভ করেন।

## ক্রিকেট বিশ্বকাপ
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ মমসেনকে অধিনায়কত্বের দায়িত্ব প্রদান করে তাদের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে কাইল কোয়েতজারের সাথে ৪র্থ উইকেটে স্কটল্যান্ড দল ৬০ রান করেন যা বিশ্বকাপে দলের সর্বোচ্চ জুটি। খেলায় তিনি দায়িত্বশীল ২৬ রান করেন। এছাড়াও স্কটল্যান্ডের বিশ্বকাপের ইতিহাসে যে-কোন জুটিতে এ সংগ্রহটি চতুর্থ সর্বোচ্চ রানের জুটি। ঐ খেলায় তার দল ১১৯ রানের বিশাল ব্যবধানে পরাজিত হয়।

## তথ্যসূত্র

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ড জাতীয় ক্রিকেট দলের অধিনায়ক
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:ডারবান থেকে আগত ক্রিকেটার
স্পেনীয় চড়ুই

**স্পেনীয় চড়ুই** বা **উইলো চড়ুই** (*প্যাসার হিস্প্যানিয়োলেন্সিস*) হল একধরনের প্যাসারিফর্মিস পাখি যা চড়ুই পরিবার প্যাসেরিডের অন্তর্ভুক্ত। এদেরকে প্রধানত পাওয়া যায় ভূমধ্য বেসিনে এবং দক্ষিণপশ্চিম এবং মধ্য এশিয়াতে। এদের পাতি চড়ুইয়ের সাথে বেশ সাদৃশ্য আছে, এবং এই দুই প্রজাতি তাদের "জৈবিক মিক্স-আপে" বেশ ঘনিষ্ঠ মেলামেশা দেখায়, যা এই প্রজাতিগুলোর শ্রেণিবিন্যাস জটিল করে দেয়।

## বর্ণনা

স্পেনীয় চড়ুই হলো বড়ো আকারের চড়ুই, দৈর্ঘ্যে ১৫-১৬&nbsp;সেমি (৫.৯-৬.৩&nbsp;ইঞ্চি), এবং এদের ওজন ২২-৩৬&nbsp;গ্রাম (০.৮–১.৩&nbsp;oz)। এগুলো অল্প বড়ো এবং ভারি পাতি চড়ুইয়ের থেকে, এবং এদের হাল্কা লম্বা এবং সূচালো ঠোঁট হয়। পুরুষগুলো একদম পাতি চড়ুইয়ের মতোন দেখতে এবং এদের পালকের গঠন এবং আকারও একইরকম হয়, কিন্তু এদের পার্থক্য বোঝা যায় নিচের দিকের অংশের রঙ দেখলে। স্পেনীয় চড়ুইদের ক্ষেত্রে এর রঙ অনেকটা গাঢ় এবং কালো স্ট্রাইপ থাকে, এদের রঙ বাদামী হয় ধূসরের তুলনায়, এবং ধূসর গালের বদলে সাদা রঙের গাল হয়। The female is effectively inseparable from house sparrow in its plumage, which is grey-brown overall but more boldly marked. The female has light streaking on its sides, a pale cream supercilium, and broad cream streaks on its back.

## তথ্যসূত্র

## বহিঃসংযোগ

* Media related to the Spanish sparrow  ইন্টারনেট পাখি কালেকশনে
* Spanish sparrow আরকাইভে-এ
* Metzmacher, M.(1985) / Stratégies adaptatives des oiseaux granivores dans une zone semi-aride. Le cas des moineaux domestiques ''Passer domesticus'' L. et des moineaux espagnols ''Passer hispaniolensis'' TEMM.
* Metzmacher M. (1986 c). Organisation spatio-temporelle de la reproduction chez le Moineau espagnol ''Passer hispaniolensis'' en zone semi-aride. ''L'Oiseau et la Revue Française d'Ornithologie'', 56 : 229-262.

বিষয়শ্রেণী:প্যাসার
বিষয়শ্রেণী:মধ্য এশিয়ার পাখি
বিষয়শ্রেণী:আজেরবাইজানের পাখি
বিষয়শ্রেণী:পাকিস্তানের পাখি
বিষয়শ্রেণী:ইউরোপের পাখি
বিষয়শ্রেণী:তুরস্কের পাখি
বিষয়শ্রেণী:এশিয়ার পাখি
বিষয়শ্রেণী:আফ্রিকার পাখি
বিষয়শ্রেণী:পশ্চিম সাহারার পাখি
বিষয়শ্রেণী:চড়ুইপাখি
বিষয়শ্রেণী:১৮২০-এ বর্ণিত পাখি
প্রিয়া সিনেমা (কলকাতা)

**প্রিয়া সিনেমা** হল একটি ইউনিপ্লেক্স সিনেমা হল। এটি কলকাতার দেশপ্রিয় পার্কের রাসবিহারী এভিনিউতে অবস্থিত। সিনেমা হলটি ব্যবস্থাপনা পরিচালক অরিজিৎ দত্তের নেতৃত্বে প্রিয়া এন্টারটেইনমেন্টস প্রাইভেট লিমিটেড দ্বারা পরিচালিত হয়। এই সিনেমা হলটি পূর্ব ভারতের অন্যতম এক সিনেমা হল যেখানে ডলবি অ্যাটমোস (সাউন্ড সিস্টেম), জেনন ক্রিস্টি প্রজেক্টর, রিকলাইনার আসন, কুবিই ডিজিটাল প্রজেকশন সিস্টেম, হার্কনেস স্ক্রিন এবং ২কে প্রোজেকশন সিস্টেমের মতো বৈশিষ্ট্য রয়েছে।

## চলচ্চিত্র নির্মাণ
৬০-এর দশকে এই প্রিয়া এন্টারটেইনমেন্টের যাত্রা শুরু হয়। তখন এটি নির্মিত উল্লেখযোগ্য চলচ্চিত্রের মধ্যে ছিল সত্যজিৎ রায় দ্বারা পরিচালিত গুপী গাইন বাঘা বাইন, অরণ্যের দিনরাত্রি, প্রতিদ্বন্দ্বী, তপন সিংহ-এর পরিচালিত হাটে বাজারে এবং অরুন্ধতী দেবীর প্রথম পরিচালিত চলচ্চিত্র ছুট্টি। এছাড়াও এটি বনজ্যোৎস্না, সরস্বতীর প্রতিজ্ঞা এবং কালোছায়ার মত আরও বিভিন্ন চলচ্চিত্র নির্মাণ করেছিল।

## এছাড়াও দেখুন
* নন্দন

## তথ্যসূত্র

## বহিঃসংযোগ
* 

বিষয়শ্রেণী:কলকাতার দর্শনীয় স্থান
বিষয়শ্রেণী:কলকাতার প্রেক্ষাগৃহ
বক্রেশ্বর নদ

**বক্রেশ্বর নদ** হল ময়ুরাক্ষী নদীর একটি উপনদী। এটা প্রধানত বিহার এর সাঁওতাল পরগণা জেলার মধ্য দিয়ে প্রবাহিত। এটা তারপরে বীরভূম জেলা-র কোপাই নদীতে এসে মেশে। এই সমন্বিত নদীটি মুর্শিদাবাদ জেলাতে ময়ুরাক্ষী নদীতে মেশে।

## জলসেচ
বক্রেশ্বরের খাল সেচের কাজে ব্যবহৃত হয়।

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:ঝাড়খণ্ডের নদী
এস আই টুটুল

**এস আই টুটুল** একজন বাংলাদেশী গায়ক, সুরকার, গীতিকার ও অভিনয়শিল্পী। তিনি *[[ধ্রুবতারা (ব্যান্ড)|ধ্রুবতারা]] ব্যান্ড* এ লিড গিটারিস্ট হিসেবে কাজ করেন। তিনি আইয়ুব বাচ্চুর সাথে দীর্ঘদিন কাজ করেছেন। মূলত আইয়ুব বাচ্চু তার বড় ভাইয়ের বন্ধু ছিলেন। তিনি কুষ্টিয়া জিলা স্কুল থেকে এসএসসি, কুষ্টিয়া সরকারি কলেজ এইচএসসি থেকে এবং চট্টগ্রাম বিশ্ববিদ্যালয়ের বাংলা ভাষা ও সাহিত্য বিভাগ থেকে স্নাতক এবং স্নাতকোত্তর সম্পন্ন করেন।

## সঙ্গীত কর্মজীবন
শৈশব থেকেই টুটুল নিজেকে সঙ্গীতে নিয়োজিত রেখেছেন এবং সঙ্গীতকে পেশা হিসেবে গ্রহণ করেছেন। যদিও তিনি পিয়ানোর উপর প্রশিক্ষণ নিয়েছেন তবুও তিনি বিভিন্ন ধরনের বাদ্যযন্ত্র বাজাতে পারেন। টুটুল নিজেই একজন শব্দ প্রকৌশলী। টুটুল মূলত এল আর বি ব্যান্ড এর একজন সদস্য ছিলেন। পরবর্তীতে তিনি *ফেস টু ফেস* নামে একটি ব্যান্ড দল গঠন করেন যা ২০০৫ সালে *[[ধ্রুবতারা (ব্যান্ড)|ধ্রুবতারা]] ব্যান্ড* নামে আত্মপ্রকাশ করে।
## সম্মাননা
দারুচিনি দ্বীপ নামক চলচ্চিত্রে সঙ্গীত পরিচালনার জন্য তিনি ২০০৭ সালে বাংলাদেশ জাতীয় চলচ্চিত্র সেরা সঙ্গীত পরিচালকের এবং ২০১০ সালে সেরা প্লেব্যাক সঙ্গীত শিল্পীর পুরস্কারে ভূষিত হন (ভালবাসলেই ঘর বাধা যায় না) চলচ্চিত্রে।
২০১৫ সালে আবারও দুইটি জাতীয় চলচ্চিত্র পুরস্কারে ভূষিত হন (বাপ জানের বায়োস্কোপ) চলচ্চিত্রে সেরা প্লেব্যাক সংগীত শিল্পী ও সেরা সুরকার হিসাবে তিনি ভারতের চেন্নাইয়ের আন্তর্জাতিক চলচ্চিত্র উৎসবে নিরন্তর চলচ্চিত্রের জন্য সঙ্গীত পরিচালক হিসেবে ২০০৬ সালে আন্তর্জাতিক পুরস্কার লাভ করেন।

## ব্যক্তিগত জীবন
১৯৯৯ সালে টুটুল বাংলাদেশী অভিনেত্রী এবং মডেল তানিয়া আহমেদ এর সাধে বিবাহ বন্ধনে আবদ্ধ হন। পরবর্তীতে তাকে ডিভোর্স দেন এবং আমেরিকা প্রবাসী উপস্থাপিকা শারমিনা সিরাজ সোনিয়াকে বিয়ে করেন।

## গানের তালিকা
* অকারণ
* শূন্য মহা শূন্য
* ভালবাসা মানে
* যাসনে
* রাতে নাইরে ঘুম
* শূণ্য
* নিরবধি
* ইচ্ছে ঘুড়ি
* মন
* নিশিথে
* হৃদয়ের লেনাদেনা
* কেউ প্রেম করে
* হও যদি তুমি নীল আকাশ
* শেষ চিঠি
* আমার মাঝে নেই (সুর ও সঙ্গীত)
* আমার পাগলা ঘোড়া রে (সুর ও সঙ্গীত)
* ঘুম না
* আধুনিক শহর

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:২১শ শতাব্দীর বাংলাদেশী গায়ক
বিষয়শ্রেণী:কুষ্টিয়ার সঙ্গীতজ্ঞ
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:বাংলাদেশী সুরকার
বিষয়শ্রেণী:বাংলাদেশী গীতিকার
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কুষ্টিয়া জিলা স্কুলের প্রাক্তন শিক্ষার্থী
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:বাংলাদেশী গিটারবাদক
বিষয়শ্রেণী:কুষ্টিয়া সরকারি কলেজের প্রাক্তন শিক্ষার্থী
শ্লেষ্মা

**শ্লেষ্মা** এক ধরনের পিচ্ছিল নিঃসরণ যা স্তন্যপায়ী প্রাণীদের শ্বাসতন্ত্র, পৌষ্টিক তন্ত্র ইত্যাদি হতে নিঃসরিত হয়। একে ইংরেজি পরিভাষায় মিউকাস () বলে। শ্লেষ্মা বিশেষ ধরনের ক্ষরণকারী গ্রন্থি থেকে নিঃসরিত হয়। সাধারণত শ্লেষ্মা বা মিউকাস গ্লাইকোপ্রোটিন এবং জল দিয়ে তৈরি।

## কাজ ও গুরুত্ব
শ্লেষ্মা শ্বাসনালি, ফুসফুস ইত্যাদিকে ভাল রাখে। নাক ও শ্বাসনালির গ্রন্থি দিনে দুই কোয়ার্ট শ্লেষ্মা বা মিউকাস তৈরি করে যা একটা পাতলা স্তর হয়ে নাক ও শ্বাসনালিকে শুকিয়ে যাওয়া থেকে রক্ষা করে। শ্লেষ্মা ফুসফুসকে ময়লা ধূলিকণা, জীবাণু, ধোঁয়া, ভাইরাস ও অন্যান্য বাহ্যিক বস্তু ঢোকা থেকে রক্ষা করে। ঠাণ্ডা বা জীবাণুর আক্রমণে শ্লেষ্মা বা মিউকাস নিঃসরণ বেড়ে যায়। সর্দি হলে ঠান্ডায় শ্লেষ্মা বা মিউকাস নিঃসরণ। কোন কোন কাশিতে শ্লেষ্মা বের হয়। আবার কোন কোন কাশিতে শ্লেষ্মা বের হয়না। সুতরাং কাশি সাধারণত দুই প্রকার। সহজে আমরা বলতে পারি- শুকনো কাশি এবং ভেজা কাশি।

যারা ধূমপান করে, তাদের শ্লেষ্মা শক্ত হয়ে যায় এবং এতে করে এর স্বাভাবিক প্রবাহে বিঘ্ন ঘটে।
## শ্বসনতন্ত্র
 
মানবদেহের শ্বাসতন্ত্রে, শ্লেষ্মা বাতাসে ভাসমান তরল ছাড়াও এপিথেলিয়াল আস্তরণ তরল হিসেবেও পরিচিত যার বেশিরভাগ পথই শ্বাসনালিতে।

## তথ্যসূত্র

বিষয়শ্রেণী:রেচন
বিষয়শ্রেণী:দৈহিক তরল
বিষয়শ্রেণী:রোগের নিদর্শন ও লক্ষণ-উপসর্গ: শ্বসনতন্ত্র
বিষয়শ্রেণী:বহিঃক্ষরাতন্ত্র
কুলেখাড়া

**কুলেখাড়া** বা **গোকুলকাঁটা হিন্দি নাম তালমাখনা  ** (), (সংস্কৃত: **कोकिलाक्ष**), (বৈজ্ঞানিক নাম: ***Hygrophila auriculata***) হচ্ছে আকান্থুস পরিবারের একটি উদ্ভিদ।

## বিস্ত‌ৃতি
কুলেখাড়া ইন্দো-চীন, মায়ানমার,বাংলাদেশ, ভারত, নেপাল, শ্রীলঙ্কা, পাকিস্তান এবং গ্রীষ্মমণ্ডলীয় আফ্রিকা। বাংলাদেশে এই প্রজাতি সারা দেশে ব্যাপকভাবে বিস্ত‌ৃত।

## ব্যবহার
আয়ুর্বেদে এর বীজ, শিকড় এবং পঞ্চাঙ্গ (পঞ্চা অর্থাৎ পাঁচ এবং অঙ্গ অর্থাৎ অংশ), অর্থাৎ মূল, ফুল, কাণ্ড, ফল এবং পাতা একসাথে পুড়িয়ে ওষুধ হিসাবে ব্যবহৃত হয়। কুলেখাড়ার পাতা শিকড় ও বীজ রাসায়নিক উপাদানে ভরপুর। এতে আছে অ্যালকালয়েড্‌স, ফাইটোস্টেরোল ও সুগন্ধি তৈল পদার্থ। এছাড়া রয়েছে উৎসেচক ডাইয়াসটেজ ও লিপেজ।

## তথ্যসূত্র

## বহিঃসংযোগ

বিষয়শ্রেণী:হাইগ্রোফিলা
বিষয়শ্রেণী:ঔষধি উদ্ভিদ
বিষয়শ্রেণী:আফ্রিকার উদ্ভিদ
পটাসিয়াম আইসোটোপসমূহ

পটাশিয়ামের ২৫ টি আইসোটপ রয়েছে ( ৩২K থেকে ৫৬K)। তিন ধরনের  আইসোটপ : স্থিতিশীল ৩৯K (৯৩.৩%)এবং ৪১K (৬.৭%), এবং দীর্ঘায়ু রেডিও আইসোটপ ৪০K ০.০১২%।
আদর্শ পারমাণবিক ভর হচ্ছে ৩৯.০৯৮৩ (১) ।

## তালিকা


### দ্রষ্টব্য
* **#** চিহ্নিত মানগুলো পরীক্ষামূলক তথ্য থেকে প্রাপ্ত নয়।
* অনিশ্চয়তা সংশ্লিষ্ট শেষ সংখ্যার পরে বন্ধনীর মধ্যে সংক্ষিপ্ত আকারে দেওয়া হয়েছে। অনিশ্চয়তা মান একটি আদর্শ বিচ্যুতিকে  বোঝায়।
 
## আরও দেখুন
* মৌলিক পদার্থ
* পটাশিয়াম
* আইসোটোপ

## তথ্যসূত্র

## বহিঃসংযোগ
* সকল আইসোটোপের পারমাণবিক ভর
* বর্তমান আইসোটোপ বিষয়ক গবেষণা এবং তথ্য
* তেজস্ক্রিও আইসোটোপসমূহ 
* নিউক্লাইড, আইসোটোপ এবং পর্যায় সারণীর ইন্টারঅ্যাকটিভ চার্ট
* চিত্র:Ndslivechart.png The LIVEChart of Nuclides - IAEA with isotope data, in Java  or HTML

বিষয়শ্রেণী:পারমাণবিক পদার্থবিজ্ঞান
বিষয়শ্রেণী:সমস্থানিক
বিষয়শ্রেণী:পটাশিয়াম
বিষয়শ্রেণী:পদার্থ অনুযায়ী আইসোটোপের তালিকা
ওয়ালি উদ্দিন

**ওয়ালি তাসার উদ্দিন** (জন্ম ১৭ এপ্রিল ১৯৫২) একজন ব্রিটিশ বাংলাদেশী যিনি ব্রিটেনে রেস্টুরেন্ট ব্যবসা, সংগঠক, সমাজসেবী এবং একজন কমিউনিটি নেতা হিসাবে বিশেষ ভাবে পরিচিত।

## প্রাথমিক জীবন
ওয়ালি উদ্দিন সিলেট জেলার মৌলভীবাজার জেলায় জন্ম গ্রহণ করেন। পরে ১৯৭৭ সালে মাত্র ২৫ বছর বয়সে তিনি লন্ডনে চলে আসেন। এসময় তিনি লন্ডনের একটি রেস্টুরেন্টে কাজ করতেন। পরে লন্ডন থেকে তিকি স্কটল্যান্ডের রাজধানী এডিনবরায় চলে আসেন এবং নিজের ব্যবসা শুরু করেন।

## ব্যবসা
স্কটল্যান্ডে তার প্রতিষ্ঠিত ব্রিটানিয়া স্পাইস রেস্টুরেন্টটি ব্রিটেনের বিখ্যাত একটি রেস্টুরেন্ট যা প্রায় ১০ টিরও বেশি বিভিন্ন পদক লাভ করেছে। 

## সম্মাননা
১৯৯৫ সালে তাকে মেম্বার অব ব্রিটিশ এম্পায়ার পদকে ভূষিত করা হয়। সেই সাথে নিউ ইয়ার অনার দেয়া হয় একই বছরে।  তার কাজের স্বীকৃতি স্বরূপ তিনি প্রথম কোন বাংলাদেশী হিসাবে জাস্টিস অফ পিস হিসাবে ১৯৮৪ সালে নির্বাচিত হন।

## ব্যক্তিগত জীবন
ওয়ালি উদ্দিন বিবাহিত জীবনে পাঁচ সন্তানের জনক।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:সমাজসেবক
বিষয়শ্রেণী:জীবিত ব্যক্তি
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:ব্রিটিশ মুসলিম
বিষয়শ্রেণী:ব্রিটিশ বাংলাদেশী
বিষয়শ্রেণী:বাংলাদেশী ব্যবসায়ী
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বৃন্দা (ফন্ট)

thumb|250px|বৃন্দা ফন্ট ব্যবহার করে বাংলা লিপিতে ফন্টের নাম 'বৃন্দা' লেখা হয়েছে।
**বৃন্দা** বাংলা লিপির জন্য একটি ওপেনটাইপ ফন্ট। এটি উইন্ডোজ এক্সপি এবং উইন্ডোজের পরবর্তী সংস্করণে ইন্ডিক পাঠ্যের জন্য মাইক্রোসফট উইন্ডোজের ঐচ্ছিক সমর্থনের অংশ হিসাবে অন্তর্ভুক্ত করা হয়। এটি উইন্ডোজ অপারেটিং সিস্টেমে বাংলা, অসমীয়া এবং মৈতৈসহ বাংলা লিপিতে রচিত সমস্ত ভাষার জন্য একটি ডিফল্ট ফন্ট। এটি মাইক্রোসফট কর্পোরেশন দ্বারা উন্নয়নকৃত এবং রক্ষণাবেক্ষণকৃত। এর উইনিকোড পরিসর হল মৌলিক লাতিন, লাতিন-১ সম্পূরক এবং বাংলা।

## তথ্যসূত্র

বিষয়শ্রেণী:মাইক্রোসফট টাইপফেস
বিষয়শ্রেণী:মাইক্রোসফট এক্সপি টাইপফেস
অ্যালাসডেয়ার ইভান্স

**অ্যালাসডেয়ার ক্যাম্পবেল ইভান্স** (জন্ম: ১২ জানুয়ারি, ১৯৮৯) ইংল্যান্ডের কেন্টের টানব্রিজ ওয়েলস এলাকায় জন্মগ্রহণকারী স্কটিশ ক্রিকেটার। ডানহাতি ব্যাটসম্যান **অ্যালাসডেয়ার ইভান্স** স্কটল্যান্ড ক্রিকেট দলে খেলছেন। এছাড়াও তিনি ডানহাতে মিডিয়াম-ফাস্ট বোলিংয়েও পারদর্শী।

## খেলোয়াড়ী জীবন
লাফবোরা বিশ্ববিদ্যালয়ে স্নাতক শ্রেণীতে অধ্যয়নকালীন লাফবোরা ইউসিসিই দলের পক্ষে ২০০৯ সালে লিচেস্টারশায়ারের বিপক্ষে প্রথম-শ্রেণীর ক্রিকেটে অভিষিক্ত হন। একই সালে কেন্টের বিপক্ষেও তিনি খেলেছিলেন। ঐ মৌসুমেই স্কটল্যান্ড দলের সদস্যরূপে অন্তর্ভুক্ত হন ও কানাডার বিপক্ষে দুই খেলায় অংশ নেন। সুনীল ধনিরামের উইকেট লাভ করেন তিনি।

পরবর্তীতে আগস্ট, ২০০৯ সালে আইসিসি আন্তঃমহাদেশীয় কাপে আয়ারল্যান্ডের বিপক্ষে প্রথম-শ্রেণীর ক্রিকেটে অভিষিক্ত হন। ২০১০ সালে লিস্ট এ ক্রিকেটে ভারত এ-দলের বিরুদ্ধে খেলেন। কিন্তু ১৫২ রানের ব্যবধানে তার দল পরাজিত হয়। এছাড়াও, ২০১১-১৩ আইসিসি আন্তঃমহাদেশীয় কাপে নেদারল্যান্ডসের বিপক্ষে খেলেন তিনি।

## ক্রিকেট বিশ্বকাপ
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে ৯ম উইকেটে মজিদ হককে সাথে নিয়ে স্কটল্যান্ডের একদিনের ইতিহাসে ৬২ রানের সেরা জুটি গড়েন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়।

## তথ্যসূত্র

## বহিঃসংযোগ
* Alasdair Evans at ESPNcricinfo
* Alasdair Evans at CricketArchive

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:লাফবোরা বিশ্ববিদ্যালয়ের ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
জোশ ডেভি

**জশুয়া হেনরি ডেভি** (জন্ম: ৩ আগস্ট, ১৯৯০) অ্যাবরদিনে জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য **জোশ ডেভি** ডানহাতে ব্যাটিংয়ে পারদর্শী। এছাড়াও তিনি মিডিয়াম পেস বোলিং করে থাকেন। বর্তমানে তিনি সমারসেট ক্রিকেট ক্লাবে প্রতিনিধিত্ব করছেন।

## প্রারম্ভিক জীবন
এপ্রিল, ২০১০ সালে ডেভি মিডলসেক্স দলের পক্ষে কাউন্টি ক্রিকেটে অভিষিক্ত হন। ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে তিনি প্রথম অংশগ্রহণ করেন। একমাস পর অক্সফোর্ড ইউনিভার্সিটি ক্রিকেট ক্লাবের বিপক্ষে প্রথম-শ্রেণীর ক্রিকেটে প্রথমবারের মতো অংশ নেন। প্রথম ইনিংসে তিনি স্যাম রবসনের সাথে উদ্বোধনী জুটি গড়ে ১৯২ রান সংগ্রহ করেন। এছাড়াও খেলার উভয় ইনিংসেই জোড়া শতক করেন।

## আন্তর্জাতিক ক্রিকেট
১৫ জুন, ২০১০ তারিখে নেদারল্যান্ডসের বিপক্ষে তিনি প্রথমবারের মতো একদিনের আন্তর্জাতিকে অভিষিক্ত হন। ব্যাটিং উদ্বোধনে নেমে ২৪ রান করাসহ সাত ওভারে ২৭ রানে ১ উইকেট শিকার করেন। নিজস্ব চতুর্থ ওডিআইয়ে আফগানিস্তানের বিপক্ষে ৭.২ ওভারে ৯ রানে ৫ উইকেট পান যা একদিনের আন্তর্জাতিকে যে-কোন স্কটিশ বোলারের সেরা বোলিং নৈপুণ্য।

৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ ডেভি-সহ স্কটল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে তার কৃতিত্বপূর্ণ বোলিং স্বত্ত্বেও স্কটল্যান্ড দল ১১৯ রানের বিশাল ব্যবধানে পরাজিত হয়। খেলায় তিনি ৬৮ রান খরচায় ৪ উইকেট দখল করেন।

## তথ্যসূত্র

## বহিঃসংযোগ
*Cricinfo Profile
*CricketArchive Profile

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:সাফোকের ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:লিচেস্টারশায়ারের ক্রিকেটার
দাশ্‌তে কাভির

thumb|300px|দাশ্‌তে কাভিরের এই ছবিটি ২০০৫ সালের ১লা জানুয়ারি তারিখে তোলা হয়েছে।
**দাশ্‌তে কাভির** (ফার্সি دشت كوير) ইরানের উচ্চভূমির একেবারে মধ্যভাগে অবস্থিত একটি বিশাল মরুপ্রায় ভূমি। মাঝে মাঝেই বড় বড় লবণাক্ত জলাভূমির অস্তিত্ব এই অঞ্চলের অন্যতম বৈশিষ্ট্য। এই কারণে মরুভূমি অপেক্ষা মরুপ্রায়ভূমি নামটির ব্যবহার দাশ্‌তে কাভিরের  পক্ষে বেশি যুক্তিযুক্ত।  এটি লম্বায় প্রায় ৮০০ কিলোমিটার ও চওড়ায় ৩২০ কিলোমিটার। মোট ৭৭,৬০০ বর্গকিলোমিটার জুড়ে বিস্তৃত এই মরুপ্রায় ভূমিটি আয়তনের হিসেবে পৃথিবীতে মরুভূমিগুলির মধ্যে ২৩তম। উত্তরপশ্চিমে উত্তর ইরানের আলবুরজ (উচ্চারান্তরে *এলবুরজ*) পর্বতমালার পাদদেশ থেকে শুরু হয়ে এই মরুপ্রায় অঞ্চলটি দক্ষিণপূর্বে পূর্ব ইরানের 'লুত মরুভূমি'র সাথে মিশেছে। ইরানের পূর্বতন খোরসন, তেহরান, এস্‌ফাহন, সেম্‌নন, ইয়াজ্দ‌্‌, প্রভৃতি প্রদেশগুলির অংশবিশেষ এই মরুপ্রায় ভূমির অন্তর্গত।

## আরও দেখুন
* ইরানের ভূগোল

## তথ্যসূত্র


বিষয়শ্রেণী:ইরানের মরুভূমি
বিষয়শ্রেণী:ইরানীয় মালভূমি
জনশুমারি

কোন দেশের বা কোন নির্দিষ্ট অঞ্চলের মানুষ গণনাকেই মূলত জনশুমারি বলা হয়। পৃথিবীর প্রায় সব দেশেই নিজস্ব জনশুমারির ব্যবস্থা রয়েছে। বাংলাদেশও এর ব্যতিক্রম নয়। বাংলাদেশেও প্রতি দশ (১০) বছর অন্তর অন্তর **জনশুমারি** করা হয়। পূর্বে একে আদমশুমারী বলা হলে ২০১৩ সালে জাতীয় সংসদে পরিসংখ্যান আইন ২০১৩ পাস হওয়া আইন অনুসারে আদমশুমারিকে ‘জনশুমারি’ নামে অভিহিত করা হয়েছে। ১০ বছরের ধারাবাহিকতায় পরবর্তী জনশুমারি ও গৃহগণনা ২০২১ সালের ২৪ থেকে ৩০ ডিসেম্বর অনুষ্ঠিত হওয়ার কথা ছিল।
বৈশ্বিক মহামারি করোনা ও ট্যাব জটিলতায় প্রকল্পের কার্যক্রম শুরু একাধিকবার পিছিয়েছে। প্রথমে ২০২১ সালের ২ থেকে ৮ জানুয়ারি দেশব্যাপী জনশুমারি হওয়ার কথা ছিল। পরে সেটি প্রায় নয় মাস পিছিয়ে ২৫ থেকে ৩১ অক্টোবর সময় পুনর্নির্ধারণ করা হয়। কিন্তু সে মেয়াদেও জনশুমারি করতে পারেনি বিবিএস। এরপর ২৫ থেকে ৩১ ডিসেম্বর দেশব্যাপী জনশুমারি ও গৃহগণনার পরিকল্পনা হয়। তাই ষষ্ঠ জনশুমারি ১৫ জুন থেকে ২১ জুন ২০২২ খ্রি.

## জনশুমারি
**জনশুমারি** একটি দেশের জনসংখ্যার সরকারি গণনা হিসেবে গণ্য করা হয়। জাতিসংঘের সংজ্ঞা অনুযায়ী নির্দিষ্ট সময়ে **জনশুমারি** একটি জনগোষ্ঠীর বা দেশের  জনসংখ্যা গণনার সামগ্রিক প্রক্রিয়ায় তথ্য সংগ্রহ, তথ্য একত্রীকরণ এবং জনমিতিতে অর্থনৈতিক ও সামাজিক তথ্যাদি প্রকাশ করা বোঝায়। বাংলাদেশে প্রথম জনশুমারি ১৯৭৪ সালে হয়েছিল। একটি দেশে জনশুমারি সাধারণত দশ বছর পর পর হয়।

## বৈশিষ্ট্যসমূহ
*প্রতিটি ব্যক্তির তথ্য গণনা 
*একটি চিহ্নিত এলাকায় সামষ্টিক গণনা
*একই সঙ্গে সারাদেশে কার্যক্রম পরিচালনা এবং 
* নির্দিষ্ট সময়ের ব্যবধানে অনুষ্ঠান।

## তথ্যসূত্র

বিষয়শ্রেণী:জনসংখ্যা
বিষয়শ্রেণী:লাতিন শব্দ ও বাক্যাংশ